laion/Wikipedia-Exotic huggingface dataset:
বক্তারপুর ইউনিয়ন

বক্তারপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা: বক্তারপুর ইউনিয়ন, কালীগঞ্জ; (গাজীপুর জেলা) বক্তারপুর ইউনিয়ন, নওগাঁ সদর; (নওগাঁ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইলহা দা কুইমাদা গ্রান্ডে

ইলহা দা কুইমাদা গ্রান্ডে বা সর্পদ্বীপ (পর্তুগিজ: Ilha da Queimada Grande) হচ্ছে ব্রাজিলে অবস্থিত একটি দ্বীপ, যে দ্বীপকে পৃথিবীর ভয়ংকর এবং মারাত্মক দ্বীপ বলা হয়। কেননা এই দ্বীপতে কেবল বিষাক্ত সাপই পাওয়া যায়। ইলহা দা কুইমাদা গ্রান্ডে ব্রাজিলের সাওপাওলো শহর থেকে ৩৩ কিলোমিটার দূরে অবস্থিত। প্রায় এগার হাজার বছর আগে সমুদ্রপৃষ্ঠের উত্থানে ব্রাজিলের মূল ভূ-ভাগ থেকে দূরে একে এক দ্বীপে পরিণত করে। ইলহা দা কুইমাদা গ্রান্ডেতে পাওয়া বিভিন্ন প্রাজাতির সাপের মধ্যে পিট ভাইপার (গোল্ডেন লাঞ্চহেড) অন্যতম। এই সাপ পৃথিবীর বিষাক্ত সাপগুলির মধ্যে অন্যতম এবং এই দ্বীপেই হচ্ছে এই সাপটির প্রধান আবাসস্থল। পৃথিবীর অন্যান্য বিষাক্ত সাপগুলি হাজার হাজার সংখ্যাত এখানে আছে। ১৯২০ সালে ইলহা দা কুইমাদা গ্রান্ডেতে লাইটহাউসের রক্ষক এবং তিন পরিবারের সকল সদস্যকে সাপ দংশন করার পরে ব্রাজিল সরকার এই স্থানে মানুষ যেতে অনুমতি দেয় না। হাজার হাজার পিট ভাইপার থাকা এই দ্বীপে স্থলচর প্রাণী একেবারে নেই বলা যায়। পরিযায়ী পাখি এবং সাগরীয় পক্ষীসমূহ এখানে অবতরণ করলেই সাপগুলির খাদ্য হয়ে যায়‌। নৌবাহিনীর প্রশিক্ষণপ্রাপ্ত ব্যক্তি কখনোবা লাইটহাউস পর্যন্ত গিয়ে ওপর থেকে নিরীক্ষণ করে যাতে কোনো ব্যক্তি অভিযান বা এডভেঞ্চারের জন্য এই দ্বীপে উপস্থিত হতে না পারে। সাধারণ মানুষের ইলহা দা কুইমাদা গ্রান্ডেতে যাওয়ার অনুমতি নেই যদিও জীববিজ্ঞানী এবং গবেষকরা অনেক কষ্ট করে ব্রাজিল সরকার থেকে অনুমতি লাভ করে কখনো কখনো যান।
হার্হি দেবালয়

হার্হি দেবালয় আসাম-এর লখিমপুর জেলা-এর অন্তর্গত ঢকুয়াখানা শহর থেকে প্রায় চার কি.মি. উত্তর-পূর্বে হার্হি নদীর পারে অবস্থিত এক দেবালয়। ঢকুয়াটিতে প্রচলিত জনশ্রুতি অনুসারে হার্হি শব্দটি পূর্বে সার্হি ছিল। এই অঞ্চলের লোকেরা ‘‘সার্হি’’ শব্দটি জাগ্রত অর্থে ব্যবহার করেন। পরে পীঠটির মূল অর্থটি হয়- "জাগ্রত দেবালয়"। জনশ্রুতি মতে এই দেবালয় টির অধিস্থাত্রী দেবী হচ্ছেন পূর্বের চুতীয়াদের আরাধ্য দেবী সদেয়া (শদিয়া)র বিখ্যাত তাম্রেশ্বরী মন্দিরের কেঁচাইখাটি গোসাঁনী বা দেবী দিক্করবাসিনী। আহোম-চুতীয়ার শেষ যুদ্ধে চুতীয়ারা পরাস্ত হওয়ায় দেবালয়ের নিরাপত্তা তথা দেবী বিগ্রহের সাথে দেবালয়ত থাকা শিব, দূর্গা, গঙ্গা, মনসা, গণেশ ইত্যাদির শিলামূর্তি এবং বালিকাটা দা, পূজার বিভিন্ন সামগ্রীর সাথে দেবালয়ের সাথে জড়িত বিভিন্ন বৃত্তিধারী মানুষকে সাথে নিয়ে লুইতেদি ভটিয়া হাবুং (বর্তমানের ঢকুয়াখানা) অঞ্চল পায় এবং সেখানে বিগ্রহাদি স্থাপন করে নিয়মিত পূজা করতে থাকে। অবশ্য পরের পর্যায়ে দেবালয়টি আহোম স্বর্গদেউদের পৃষ্ঠপোষকতা লাভ করেছিলেন বলে জানা যায়। রুদ্রসিংহ, শিবসিংহ এবং লক্ষ্মীসিংহ স্বর্গদেব এই দেবালয়টিতে জমি, অনেক পরিমাণের সম্পত্তি এবং দেব-দেবীর মূর্তি প্রদান করেছিলেন বলে জানা যায়৷ সেগুলি এখনও দেবালয়টিতে বিরাজমান। এই দেবালয়ে থাকা উল্লেখযোগ্য সামগ্রীগুলির মধ্যে ১০ থেকে ১২ কিলোগ্রাম পর্যন্ত ওজনের তেরটি বালিকাটা দা, সাঁচিপাতার একটি কীর্তনপুথি, শালগ্রাম মন্ত্রপুথি, কেঁকোরা দোলা, বিভিন্ন বাদ্য-যন্ত্র ইত্যাদি প্রধান। এই দেবালয়টিতে পূর্বে নরবলি দেয়ার প্রথা ছিল বলে জানা যায়৷
তিলকপুর ইউনিয়ন

তিলকপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা: তিলকপুর ইউনিয়ন, আক্কেলপুর; (জয়পুরহাট জেলা) তিলকপুর ইউনিয়ন, নওগাঁ সদর; (নওগাঁ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গেটওয়ে একাডেমী জুনিয়র কলেজ, বাইহাটা চারিআলি

গেটওয়ে একাডেমী জুনিয়র কলেজ বা গেটওয়ে একাডেমী কনিষ্ঠ মহাবিদ্যালয় (ইংরেজি: Gateway Academy Junior College) ভারত-এর উত্তর পূর্বাঞ্চল-এর রাজ্য আসাম-এর কামরূপ জেলার বাইহাটা চারিআলিতে অবস্থিত একটি উচ্চতর-মাধ্যমিক শ্রেণীর কলেজ। অঞ্চলটির কয়েকজন অগ্রণী শিক্ষাবিদদের উদ্যোগে ২০০৪ সালে কলা এবং বাণিজ্য শাখার অন্তর্ভুক্তিতে এই কনিষ্ঠ মহাবিদ্যালয়টি প্রতিষ্ঠা করা হয়েছিল। ২০১৭ বর্ষ থেকে মহাবিদ্যালয়টিতে বিজ্ঞান শাখারও সূচনা করা হয়। আসাম উচ্চতর মাধ্যমিক শিক্ষা সংসদ-এর পাঠ্যক্রমের অধীনস্থ এই মহাবিদ্যালয়টি বিভিন্ন দিকে সুনাম অর্জন করে বৃহত্তর বাইহাটা চারিআলি অঞ্চলটির মধ্যে একটি প্রথম সারির কনিষ্ঠ মহাবিদ্যালয় রূপে পরিগণিত হয়েছে। বাইহাটা চালিআলির উত্তর দিকের গোরেশ্বর সংযোগী পথটিতে অবস্থিত কনিষ্ঠ মহাবিদ্যালয়টির গুয়াহাটির জালুকবাড়ি থেকে দূরত্ব প্রায় ৩০ কিলোমিটার। চারিদিকের বেজেরা, দেউদুয়ার, গোপেশ্বর, কমলপুর, রঙিয়া, বিহদিয়া, মুক্তাপুর ইত্যাদি নিকটবর্তী স্থানসমূহ থেকে মহাবিদ্যালয় পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে। বিজ্ঞান শাখা (বিষয়সমূহ : পদার্থবিজ্ঞান, রসায়নবিজ্ঞান, গণিত, জীববিজ্ঞান, কম্পিউটারবিজ্ঞান , অসমীয়া, ইংরেজি , বৈকল্পিক ইংরেজি) কলা শাখা (বিষয়সমূহ : অর্থনীতি, রাজনীতিবিজ্ঞান, দর্শন এবং যুক্তিশিক্ষা, নৃতত্ত্ব, অসমীয়া, ইংরেজি , বৈকল্পিক ইংরেজি) বাণিজ্য শাখা (বিষয়সমূহ : হিসাববিদ্যা, ব্যবসায় অধ্যয়ন, বেংকিং, অর্থনীতি, অসমীয়া, ইংরেজি , বৈকল্পিক ইংরেজি) মহাবিদ্যালয় থেকে বার্ষিক ভিত্তিতে প্রকাশিত হয় একটি ই-মুখপত্র গেটওবিয়ান। ২০১৮ বর্ষ থেকে প্রকাশিত হওয়া এটিই আসামের মধ্যে কনিষ্ঠ মহাবিদ্যালয় থেকে স্বতন্ত্রভাবে প্রকাশিত প্রথম ই-মুখপত্র। এই মুখপত্রটির প্রথমটি সংখ্যার সম্পাদক ছিলেন প্রিয়ম প্রীতম। এই মুখপত্রটির লিংকটি হচ্ছে http://gatewian.com।[স্থায়ীভাবে অকার্যকর সংযোগ] http://gatewian.com/%E0%A6%B8%E0%A6%AE%E0%A7%8D%E0%A6%AA%E0%A6%BE%E0%A6%A6%E0%A6%95%E0%A7%80%E0%A7%9F/[স্থায়ীভাবে অকার্যকর সংযোগ] র থেকে প্রাপ্ত। (১৫ ডিসেম্বর, ২০১৮)
লক্ষহীরা

লক্ষহীরা হল একটি জনপ্রিয় বাংলা চলচ্চিত্র যা পরিচালনা করেন চিত্তরঞ্জন মিত্র। এই চলচ্চিত্রটি ১৯৫৬ সালে কল্পনা চিত্র প্রতিষ্ঠান লিমিটেড ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন মঞ্জু দে, উত্তম কুমার, কমল মিত্র, বিকাশ রায় এবং চন্দ্রাবতী দেবী। উত্তম কুমার নীলিমা দাস চন্দ্রাবতী দেবী মঞ্জু দে শ্যাম লাহা কমল মিত্র নীতীশ মুখোপাধ্যায় বিকাশ রায় দিপ্তি রায় সন্তোষ সিংহ পঞ্চানন ভট্টাচার্য নীভানানি দেবী রাজলক্ষ্মী অমর রায় "Laksha-Hira (1956) Cast - Actor, Actress, Director, Producer, Music Director"। Cinestaan। ২০২১-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৪-২৪।  "Laksha-Hira (1956)"। Indiancine.ma। সংগ্রহের তারিখ ২০২০-০৪-২৪।  "Laksha-Hira on Moviebuff.com"। Moviebuff.com। সংগ্রহের তারিখ ২০২০-০৪-২৪।  FilmiClub। "Laksha Heera (1956)"। FilmiClub (ইংরেজি ভাষায়)। সংগ্রহের তারিখ ২০২০-০৪-২৪।  ইন্টারনেট মুভি ডেটাবেজে লক্ষহীরা (ইংরেজি)
আজিজুর রহমান আক্কাস

আজিজুর রহমান আক্কাস বাংলাদেশের কুষ্টিয়া জেলার রাজনীতিবিদ ও কুষ্টিয়া-১ (দৌলতপুর) আসনের সাবেক সংসদ সদস্য। আজিজুর রহমান আক্কাস কুষ্টিয়া জেলার দৌলতপুর উপজেলার বাহিরমাদী গ্রামে জন্মগ্রহণ করেন। আজিজুর রহমান আক্কাস তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন। "কুষ্টিয়ার চার আসনে দুই দলেই মনোনয়ন প্রত্যাশীদের গণসংযোগ"। দৈনিক ইত্তেফাক। ২৬ আগস্ট ২০১৭। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কুষ্টিয়ার ৪ আসনে আওয়ামী লীগের একাধিক প্রার্থী"। Daily Nayadiganta। সংগ্রহের তারিখ ২০২০-০৪-২৪।
গুয়াহাটি তারকাগৃহ

গুয়াহাটি তারকাগৃহ আসামের গুয়াহাটিতে অবস্থিত জ্যোতির্বিজ্ঞানের শিক্ষা এবং গবেষণা কেন্দ্র। এটি আসাম এবং সমগ্র উত্তর ভারতের জ্যোতির্বিজ্ঞান সংক্রান্তীয় এক বিশেষ কেন্দ্র। ১৯৯৪ সালের ১৭ আগষ্টে গুয়াহাটি তারকাগৃহ স্থাপন করা হয়েছিল। সমগ্র উত্তর-পূর্ব ভারতের মধ্যে গুয়াহাটি তারকাগৃহ প্রথম বিশেষ হাইব্রীড তারকাগৃহ প্রজেকশন ব্যবস্থা লাভ করেছিল। গোটা ভারতে প্রথমে এই প্রযুক্তি নতুন দিল্লীর নেহরু তারকাগৃহত ব্যবহার হয়েছিল এবং গুয়াহাটি তারকাগৃহে দ্বিতীয়বার ব্যবহার করা হয়েছিল। গুয়াহাটি তারকাগৃহ আসাম সরকার-এর বিজ্ঞান এবং প্রযুক্তি মন্ত্রণালয় পরিচালনা করেন। গুয়াহাটি তারকাগৃহ গুয়াহাটি শহরের মাঝের মহাত্মা গান্ধী পথে অবস্থিত। এটি ঐতিহাসিক দীঘলীপুখুরীর পারে এবং গুয়াহাটি উচ্চ ন্যায়ালয়-এর নিচেই কাছে অবস্থিত। গুয়াহাটি তারকাগৃহ এর স্থাপত্য এবং আধুনিক প্রযুক্তির ব্যবহারের জন্য জানা যায়। এর বিশেষ গম্বুজ এবং হেলানো দেওয়াল দিগন্ত বা দিকবলয়ের ক্ষেত্র পৃথক করেছে। তারকাগৃহটিতে জাপানীজ সফ্টওয়্যার গোটো ব্যবহৃত হয়। দৈনন্দিন প্রদর্শনী বাদেও তারকাগৃহে নিয়মিতভাবে সম্মিলন, কর্মশালা এবং জ্যোতির্বিজ্ঞান সম্পর্কিত বিভিন্ন আলোচনাচক্র এবং প্রদর্শনী, কুইজ ইত্যাদি অনুষ্ঠিত করা হয়। এর সাথে এটি বিভিন্ন মহাজাগতিক ঘটনা যেমন সূর্যগ্রহণ, চন্দ্রগ্রহণ ইত্যাদির সময় ছাত্র-ছাত্রী এবং স্থানীয় জনসাধারণের জন্য আকাশ নিরীক্ষণ সম্পর্কিত কার্যসূচী অনুষ্ঠিত করে। তারকাগৃহের মধ্যে একটি গ্রন্থাগারও আছে। বিশেষজ্ঞ দ্বারা নিয়মিত মহাকাশ নিরীক্ষণ অনুষ্ঠান ছাড়াও, গম্বুজ আকৃতির, মাথার উপরের পর্দাত প্রদর্শন করা বিশেষ প্রদর্শনী অনুষ্ঠান, তারকাগৃহটির মুখ্য আকর্ষণ। এই প্রদর্শনীসমূহ অসমীয়া, হিন্দী এবং ইংরাজীতে উপলব্ধ। গুয়াহাটি তারকাগৃহত বিভিন্ন আকারের দূরবীক্ষণ যন্ত্র আছে। এর সাথে এখানে পোলার স্যাটেলাইট লঞ্চ ভেহিকেল, ইন্ডিয়ান রিমোট সেন্সিং উপগ্রহ এবং গুয়াহাটি তারকাগৃহর মডেল আছে। তারকাগৃহের প্রতিটি প্রদর্শনীতে আসনের সংখ্যা ১৪১টি। দিনের ১১ টায়, ১.৩০ টায় ও বিকেল ৩ টায় অসমীয়াতে এবং ১২ টায় ও বিকেল ৪ টায় ইংরাজী ভাষাতে প্রদর্শনী প্রদর্শন করা হয়। প্রতি মাসের ১ তারিখ এবং ১৫ তারিখে তারকাগৃহ বন্ধ রাখা হয় এবং এর প্রতিটি প্রদর্শনীর টিকিটের মূল্য ৩০ টকা। যোরহাট বিজ্ঞানকেন্দ্র এবং তারকাগৃহ আসামের দ্বিতীয় তারকাগৃহ। ২০১৩ সালের ৬ জুলাই তারিখে তদানীন্তন আসামের মুখ্যমন্ত্রী তরুণ গগৈ বিজ্ঞান কেন্দ্র এবং তারকাগৃহটি উদ্বোধন করেন। তদুপরি কোকরাঝার তারকাগৃহ এবং বিজ্ঞান কেন্দ্র, নলবাড়ি এবং উত্তর লক্ষিমপুর উপ-আঞ্চলিক তারকাগৃহ এবং বিজ্ঞান কেন্দ্র এবং মাজুলী, কলিয়াবর, আমিনগাঁও, বঙাইগাঁও, ডিফু এবং শিলচরে ছটা নতুন তারকাগৃহ নির্মাণের জন্য ইতোমধ্যে পরিকল্পনা করা হয়েছে। Articles.timesofindia.indiatimes.com (২০১১-০৬-০৪)। "Guwahati Planetarium has unique hybrid projection system - Times Of India"। Times of Assam। ২০১২-০৯-২৭ তারিখে মূল থেকে আর্কাইভ করা। সংগ্রহের তারিখ ১২ জুন ২০১২।  "Facilities and Infrastructures Available"। planetariumguwahati.assam.gov.in। সংগ্রহের তারিখ ২০১৯-১১-২৪।  TI Trade। "The Assam Tribune Online"। Assamtribune.com। সংগ্রহের তারিখ ২০১৩-০৯-০১। [স্থায়ীভাবে অকার্যকর সংযোগ] "New Planetariums"। snt.assam.gov.in। সংগ্রহের তারিখ ২০১৯-১১-২৪।
নিকোল পাশিনিয়ান

নিকোল পাশিনিয়ান ১৯৭৫ সালে আর্মেনিয়ার ইদজেভান শহরে জন্মগ্রহণ করেন। তিনি ১৯৯২ সালে সাংবাদিকতা পেশায় যুক্ত হন। বর্তমানে তিনি আর্মেনিয়ার প্রধানমন্ত্রী হিসেবে দায়িত্ব পালন করছেন। নিকোল পাশিনিয়ান পরবর্তীতে রাজনীতিতে প্রত্যক্ষ অংশগ্রহণ করেন। ২০১৭ সালে তিনি স্টেপ আউট দলের হয়ে সংসদ নির্বাচনে আসন অর্জন করেন। আর্মেনীয় ভেলভেট বিপ্লব এ নেতৃত্ব দানকারী পাশিনিয়ান ২০১৭ সালে প্রধানমন্ত্রী নির্বাচিত হন। ২০১৮ সালের নির্বাচনে তাঁর দল বিপুল ভোটে জয়লাভ করে।তিনি আর্মেনিয়ার ব্যাপক দুর্নীতি নিরসন,বিচার বিভাগের স্বাধীনতা নিশ্চিত এবং গণতন্ত্র প্রতিষ্ঠার প্রতিশ্রুতি দিয়েছেন। "Biography - Prime Minister - The Prime Minister of the Republic of Armenia"। www.primeminister.am (ইংরেজি ভাষায়)। সংগ্রহের তারিখ ২০২০-০৬-০৯।
বাংলায় মুঘল আক্রমণ

বাংলার মুঘল আক্রমণটি ছিলো তৎকালীন আফগান কররানী রাজবংশ দ্বারা শাসিত বাংলা সালতানাতে, ১৫৫২ থেকে ১৫৫৬ সাল পর্যন্ত মুঘল সাম্রাজ্যের আক্রমণ। একাধিক তীব্র যুদ্ধের পরে, মুঘলরা শেষ পর্যন্ত ১৫৫৬ সালে রাজমহলের যুদ্ধ বাংলার সুলতানকে পরাজিত করে এবং এই অঞ্চলটিকে বাংলা সুবাহ হিসাবে তাদের সাম্রাজ্যের অন্তর্ভুক্ত করে। বাংলায় দিল্লির আক্রমণ (১৩৫৩–১৩৫৪) বাংলায় দিল্লির আক্রমণ (১৩৫৮–১৩৬০) Richards, John F. (১৯৯৬)। The Mughal Empire। Cambridge University Press। পৃষ্ঠা 33। আইএসবিএন 978-0-521-56603-2।  Bengal District Gazetteers Santal Parganas। Concept Publishing Company। ১৯১৪। পৃষ্ঠা 26–।  Ahmed, Salahuddin (২০০৪)। Bangladesh: Past and Present। APH Publishing। পৃষ্ঠা 63। আইএসবিএন 978-81-7648-469-5।
মেটেমাথা কাঠঠোকরা

মেটেমাথা কাঠঠোকরা (বৈজ্ঞানিক নাম: Picus canus) (ইংরেজি নাম Grey-headed woodpecker) Picidae (পিসিডি) গোত্র বা পরিবারের অন্তর্গত Picus গণের অন্তর্ভুক্ত এক প্রজাতির অতি পরিচিত পাখি । এই প্রজাতির গড় উচ্চতা ২৮ থেকে ৩৩ সেমি। ওজন প্রায় ১১০ থেকে ২০৬ পর্যন্ত হয়। পালকের রং জলপাইভাব সবুজ। মাথার উপরের অংশ লাল এবং বুক সাদা রঙের পালকে আবৃত। সবজি জাতীয় নরম পাতা বিশিষ্ট খাদ্য খায়। এছাড়াও পোকা, পিপঁড়া ইত্যাদি খেয়ে থাকে। বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা য়ায। বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা যায়। ধূসরাভমুখ সবুজ-হলুদ কাঠঠোকরা নামেও পরিচিত। "Picus canus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Linnaeus (১৭৮৮–১৭৯৩)। J.F.Gmelin, সম্পাদক। Systema Naturae। vol. 1 pt. 1 (13th সংস্করণ)। Lipsiae। পৃষ্ঠা 434।  Gill, Frank, and Minturn Wright (2006) , Birds of the World: Recommended English Names (2005) , website, Zoonomen - Zoological Nomenclature Resource, 2005.12.06 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিমিডিয়া কমন্সে Picus canus সম্পর্কিত মিডিয়া দেখুন। উইকিপ্রজাতিতেPicus canus সম্পর্কিত তথ্য। Xeno-canto: audio recordings of the grey-headed woodpecker
বাংলাদেশের মৃত্তিকা

বাংলাদেশ পৃথিবীর অন্যতম বৃহৎ বদ্বীপ। এর উপর দিয়ে পদ্মা, মেঘনা, যমুনা, ব্রক্ষপুত্র, শীতলক্ষ্যা, কর্ণফুলী প্রভৃতি নদী প্রবহমান। বাংলাদেশের ভূমি উত্তর হতে দক্ষিণ দিকে ক্রমশ ঢালু। ফলে উক্ত নদনদী এবং এদের শাখানদী ও উপনদীগুলোও উত্তর হতে দক্ষিণ দিকে বঙ্গোপসাগর অভিমুখে প্রবাহিত হয়। এ দেশের উত্তর-পূর্ব ও দক্ষিণ-পূর্বাংশের পাহাড়ি এলাকা ব্যতীত প্রায় সমগ্র এলাকাই এ সব নদনদী বাহিত পললে গঠিত। মাটির উৎপত্তি ও গঠনের সময়ানুক্রমিক দিক হতে বিবেচনায় বাংলাদেশের মৃত্তিকার উৎপত্তি ও গঠনে তথা ভূ-প্রকৃতিকে প্রধানত তিন ভাগে ভাগ করা যেতে পারে। যেমন: ১) টারশিয়ারে যুগে গঠিত পাহাড়সমূহ ২) প্লাইস্টোসিন কালের সোপান সমূহ ৩) সাম্প্রতিক কালের প্লাবন সমভূমি টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই ও মায়ানমারের আরাকান এলাকার পাহাড়ের সাথে এদের মিল দেখা যায়। অনুমান করা হয় যে, প্লাইস্টোসিস যুগের (খ্রিষ্ট জন্মের ১৫,০০০ বছর কাল পূর্ব পর্যন্ত) অন্তঃ বরফগলা পানিতে বন্যার সৃষ্টি হয়ে বাংলাদেশের উত্তর-পশ্চিমাংশে সুবিশাল বরেন্দ্রভূমি, মধ্যভাগের মধুপুর ও ভাওয়ালের গড় এবং কুমিল্লার লালমাই এর উঁচু ভূমি গঠিত হয়। এ অঞ্চলগুলোর মাটি লাল ও ধূসর এবং এগুলো সহজেই চেনা যায়। বাংলাদেশের অধিকাংশ এলাকাই নদনদী ও এদের শাখা প্রশাখা বাহিত পললে গঠিত। এর আওতায় - ক) কুমিল্লার সমভূমি - চাঁদপুর, কুমিল্লা, ব্রাহ্মণবাড়িয়া, লক্ষীপুর, ফেনী ও হবিগঞ্জ জেলার কিছু অংশ। খ) সিলেট অববাহিকা - সিলেট, সুনামগঞ্জ ও হবিগঞ্জ জেলার অধিকাংশ এবং কিশোরগঞ্জ ও নেত্রকোণা জেলার পূর্ব দিলের অংশ। গ) পাদদেশীয় পললভূমি - উত্তর পশ্চিমাংশের বৃহত্তম রংপুর, দিনাজপুর জেলার কিছু অংশ হিমালয় পর্বত হতে আনীত পললে গঠিত। ঘ) গঙ্গা, ব্রহ্মপুত্র, মেঘনা প্লাবন সমভূমি - এটি বাংলাদেশের মূল প্লাবন সমভূমি বৃহত্তর ঢাকা, কুমিল্লা, ময়মনসিংহ, টাঙ্গাইল, পাবনা, রাজশাহীর অংশবিশেষ নিয়ে এক বৃহত্তর এলাকা। ঙ) বদ্বীপ অঞ্চলীয় সমভূমি - দক্ষিণ পশ্চিম অঞ্চল বৃহত্তম কুষ্টিয়া, যশোর,নড়াইল, ফরিদপুর, বরিশাল, পটুয়াখালী অঞ্চলের সমুদয় অংশ এবং রাজশাহী, পাবনা ও ঢাকা অঞ্চলের কিছু অংশ। চ) চট্টগ্রামের উপকূলীয় সমভূমি - ফেনী নদী হতে কক্সবাজারের দক্ষিণ পর্যন্ত বিস্তৃত। Geotechnical Engineering, Text Book written by Engineer Anwar Hossain, Haque Publications বাংলাপিডিয়ায় বাংলাদেশের মৃত্তিকা
হাবিব রহমান (স্থপতি)

হাবিব রহমান (১৯১৫- ১৯ ডিসেম্বর ১৯৯৫) একজন ভারতীয় স্থপতি ছিলেন, তিনি দিল্লির চিড়িয়াখানা, গান্ধীঘাট, রবীন্দ্রভবন নির্মাণের কাজে যুক্ত ছিলেন। হাবিব রহমান ১৯৩৯ সালে কলকাতায় ইঞ্জিনিয়ারিং স্নাতক ডিগ্রী পেয়েছিলেন। তিনি এম আই টিতে পড়াশোনা করেছিলেন, এবং ১৯৪৪ সালে স্থপতি বিদ্যায় স্নাতকোত্তর ডিগ্রী অর্জন করেছিলেন (প্রথম ভারতীয় যিনি এই কার্যক্রম শেষ করেছিলেন)। তিনি ১৯৪৪ থেকে ১৯৪৬ পর্যন্ত বস্টনের লরেন্স বি.অ্যানডারসন, উইলিয়াম ওয়াস্টার ওয়ালটার গ্রোপিয়াস, এবং অ্যালি জ্যাক খান আর্কিটেকচার সংস্থায় কাজ করেছিলেন।. হাবিব রহমান কলকাতা ফিরেছিলেন ১৯৪৬ কলকাতা দাঙ্গার সময় এবং ১৯৪৭ থেকে ১৯৫৩ পর্যন্ত পশ্চিমবঙ্গ সরকারের একজন ঊধ্বতন স্থপতি ছিলেন। ১৯৫৩ সালের প্রারম্ভে নয়া দিল্লিতে হাবিব রহমান কেন্দ্রীয় পূ্র্ত দপ্তরের একজন ঊধ্বতন স্থপতি ছিলেন (এবং ১৯৭০ সালে প্রধান স্থপতি হয়েছিলেন।)। তিনি ১৯৭৪ থেকে ১৯৭৭ পর্যন্ত দিল্লি নগরকলা বিভাগের সম্পাদক ছিলেন। ১৯৭৭ সালে তিনি কিছু পরিকল্পনা যেমন দ্বিতীয় কনট প্লেস, নতুন দিল্লি ভবন বানানোর বিরোধিতা করেছিলেন, সেইজন্য তিনি চুক্তিটি হারিয়েছিলেন। সাল ১৯৫০ থেকে ১৯৬০ র মধ্যে জওহরলাল নেহ্‌রু সরকার ভারতের স্বাধীনতা উপলক্ষেে কিছু সরকারী ভবন নির্মানের জন্য,হাবিব রহমান সহ কতিপয় স্থপতিদের আমন্ত্রণ জানিয়েছিলেন। তিনি ১৯৪৯ সালে গান্ধীঘাট ব্যারাকপুর, নতুন সচিবালয় কলকাতা (যেটা ১৯৫৪ তে সমাপ্ত হয়েছিল), ১৯৫৪ তে ডাকভবন, রবীন্দ্রভবন ১৯৬১ সালে (অথবা ১৯৬৩), বিশ্ব স্বাস্থ্য সংস্থা ১৯৬২ সালে দিল্লিতে (যেটা জুলাই ২০১৯ ধ্বংস হয়েছিল), ১৯৭৩ সালে সর্দার প্যাটেল ভবন (ডাকভবনের বিপরীতে)এই সবগুলির নক্সা করেছিলেন। তিনি জাতীয় চিড়িয়াখানার নক্সাও করেছিলেন এবং সেটা ১৯৫৯ সালে উদঘাটিত হয়েছিল (যেখানে অনেক ঐতিহাসিক ধ্বংসাবশেয বর্তমান,এবং সহস্রাধিক পশুপ্রজাতি বিদ্যমান)। তিনি আবুল কালাম আজাদ, জাকির হুসেইন (রাজনীতিবিদ) এবং ফখরুদ্দিন আলি আহমেদ স্মৃতিসৌধও নির্মান করেছিলেন। হাবিব রহমানের স্থপতি নবীন স্বাধীন ভারতের আধুনিক চিন্তাধারার প্রতিফলন। এস এম আখতার, হাবিব রহমান, দ্য আর্কিটেক্ট অফ ইনডিপেনডেন্ট ইনডিয়া, ২০১৬ (আইএসবিএন ৯৭৮-৯৩৮৩৪১৯৩৪০) ১৯৫৫: পদ্মশ্রী ১৯৭৪: পদ্মভূষণ ১৯৯৫: জে কে সিমেন্ট আর্কিটেক্ট অফ দ্য ইয়ার চেয়ারম্যান্স অ্য়াওয়ার্ড ফর লাইফ অ্যাচিভমেন্ট তিনি একজন ধ্রুপদী নৃত্যশিল্পী, ইন্দ্রানী রহমানকে বিবাহ করেছিলেন। Vijayta Lalwani, In photos: Architect Habib Rahman and the making of New Delhi in Nehru’s vision, Scroll.in, 6 October 2019 Ram Rahman, Tribute to Habib Rahman, Tribute, March-April 1996
দাগিবুক কাঠঠোকরা

দাগিবুক কাঠঠোকরা (বৈজ্ঞানিক নাম: Picus viridanus) (ইংরেজি নাম Streak-breasted woodpecker) Picidae পরিবারের অন্তর্গত Picus গণের অন্তর্ভুক্ত এক প্রজাতির পাখি। দাগিবুক কাঠঠোকরা পাখিটি বাংলাদেশের দক্ষিণ-পূর্ব অঞ্চল থেকে মধ্য মালয় উপদ্বীপ পর্যন্ত পাওয়া যায়। গ্রীষ্মমণ্ডলীয় আর্দ্র নিম্নভূমির বন এবং গ্রীষ্মমণ্ডলীয় ম্যানগ্রোভ বনে এদের আবাস। বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত এবং চট্টগ্রাম, খুলনা, সিলেট অঞ্চলের দেখা য়ায।এটি ডোরাবুক কাঠঠোকরা নামেও পরিচিত। "Picus viridanus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gill, Frank, and Minturn Wright (2006) , Birds of the World: Recommended English Names (2005) , website, Zoonomen - Zoological Nomenclature Resource, 2005.12.06 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) ITIS: The Integrated Taxonomic Information System. Orrell T. (custodian), 2011-04-26
সাদা

সাদা বা শ্বেত বা শুভ্র একটি রঙ বা বর্ণ। তিনটি মৌলিক রঙের আলো প্রায় সমান পরিমাণে চোখে আপতিত হলে এবং তা পারিপার্শ্বিকের চেয়ে উজ্জ্বলতর হলে চোখে যে রঙ দর্শনের অনুভূতি জন্মায়, তাই হলো সাদা। সাদা দর্শনে কোন হিউ (hue) এবং ধূসরতা থাকে না। অনেক উপায়ে সাদা আলো উৎপন্ন হতে পারে। সূর্যের আলো সাদা রঙের একটি উৎস, যে বৈদ্যুতিক বাতিতে কোন বস্তুকে উত্তপ্ত করে তা থেকে আলো পাওয়া যায়, তাও সাদা আলো দেয়। আধুনিক ফ্লুরোসেন্ট বাতি এবং এলইডি বা লাইট এমিটিং ডায়োড থেকেও সাদা আলো পাওয়া যায়। কোন বস্তু যদি তার উপর আপতিত আলোকে পরিবর্তন না করে প্রতিফলিত করে তবে তা সাদা বলে প্রতীয়মান হয় যদি না তা সমভাবে আলোর প্রতিফলন ঘটিয়ে দর্পণে রূপ নেয়। মেঘ, তুষার, ফুল ইত্যাদির মত সাদা বস্তু প্রকৃতিতে অহরহই দেখা যায়। তাই মনুষ্য সংস্কৃতিতে প্রায়ই সাদার উল্লেখ পাওয়া যায়, বিশেষ করে শুদ্ধতা এবং পরিচ্ছন্নতার ক্ষেত্রে। সাদা এবং কালোর মধ্যের চরম পার্থক্যের কারণে প্রায়ই বৈপরীত্ব বোঝাতে সাদা-কালো ব্যবহৃত হয়। চৈনিক সংস্কৃতির মতো কোনো কোনো সংস্কৃতিতে সাদা মৃত্যুর প্রতীক। অপরপক্ষে অনেক সংস্কৃতিতে সাদা শুদ্ধতা, মুক্তি এবং স্বাস্থ্যগত বিশুদ্ধতা বোঝায়। আল্পস পর্বতমালার মাউন্ট ব্লাঁ। তুষারাচ্ছন্ন দৃশ্যপট। হোয়াইট হাউস, মার্কিন যুক্তরাষ্ট্রের রাষ্ট্রপতির বাসভবন। সাদা ফিতা। Wyszecki & Stiles। Color Science। পৃষ্ঠা 506।  অজানা প্যারামিটার |edtion= উপেক্ষা করা হয়েছে (সাহায্য) রঙের তালিকা উইকিমিডিয়া কমন্সে সাদা সংক্রান্ত মিডিয়া রয়েছে। উইকিঅভিধানে সাদা শব্দটি খুঁজুন।
ফিতাওয়ালা কাঠঠোকরা

ফিতাওয়ালা কাঠঠোকরা (বৈজ্ঞানিক নাম: Picus vittatus) (ইংরেজি নাম Laced woodpecker) Picidae (পিসিডি) গোত্র বা পরিবারের অন্তর্গত Picus গণের অন্তর্ভুক্ত এক প্রজাতির পাখি। ফিতাওয়ালা কাঠঠোকরা কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, সিঙ্গাপুর, থাইল্যান্ড ও ভিয়েতনামের দক্ষিণ-পূর্ব এশিয়া জুড়ে দেখা যায়। বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।সুন্দরবন থেকে ১৯৫৮ সালে সংগৃহীত নমুনা দেখে একটি মাত্র তালিকায় পাখিটি বাংলাদেশের পাখি বলে ধারণা করা হলেও পরে নমুনাটি দাগিবুক কাঠঠোকরা হিসেবে শনাক্ত করা হয়েছে। "Picus vittatus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gill, Frank, and Minturn Wright (2006) , Birds of the World: Recommended English Names (2005) , website, Zoonomen - Zoological Nomenclature Resource, 2005.12.06 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) ITIS: The Integrated Taxonomic Information System. Orrell T. (custodian), 2011-04-26 BirdLife International (২০১৬)। "Picus vittatus"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2016: e.T22681450A92907392। ডিওআই:10.2305/IUCN.UK.2016-3.RLTS.T22681450A92907392.en । সংগ্রহের তারিখ ১০ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে Picus vittatus সম্পর্কিত মিডিয়া দেখুন।
পঙ্কজ দত্ত

পঙ্কজ দত্ত (ইংরেজি: Pankaj Dutta) ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক । পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন । অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২০৯, আইএসবিএন ৯৭৮-৮১-৭৯৫৫-২৯২-৬